**Felhívás**

**vállalkozás indításához szükséges készségek megszerzésére irányuló szolgáltatásban való részvételre**

A Borsod-Abaúj-Zemplén Vármegyei Kormányhivatal Foglalkoztatási, Foglalkoztatás-felügyeleti és Munkavédelmi Főosztálya szolgáltatás keretében a vállalkozás indításához szükséges jogi, pénzügyi készségek megszerzése érdekében szolgáltatást nyújt.

Az egy hónap időtartamú szolgáltatás keretében indított tanácsadás és képzés intenzív, mindennapi (munkanapokon) jelenlétet és aktív részvételt igényel, továbbá **miskolci helyszínen** kerül megrendezésre csoportos jelenléti foglalkozás keretében.

A képzés végén az álláskereső részletesen bemutatja a szolgáltatás keretében elkészített üzleti tervét és vállalkozási ötleteit.

**Tájékoztatjuk, hogy a szolgáltatásban való sikeres részvétel és az üzleti terv elfogadása nem jelenti automatikusan a vállalkozóvá válást elősegítő támogatásra való jogosultságot.**

A munkaerőpiaci szolgáltatásban egy előzetes kiválasztási eljárást követően lehet részt venni, amely az alábbi szakaszokból áll:

* A tervezett vállalkozás indításáról, működtetéséről alapvető információkat tartalmazó jelentkezési lap kitöltése.

A jelentkezési lap értékelésre kerül az alábbi mérlegelési szempontok figyelembevételével:

* a munkaerő-kereslet és -kínálat helyi jellemzői,
* a térség foglalkoztatási helyzete és munkanélküliségi mutatói,
* az álláskereső munkához jutási esélyei,
* jelen felhívás céljának való megfelelés,
* a vállalkozás megvalósíthatósága, hatékonysága és a vármegye munkaerőpiaci helyzetébe illeszthetősége.

**A jelentkezési lap és a szakképzettséget igazoló dokumentum benyújtásának határideje: 2023. május 15.**

**A jelentkezési lap és a szakképzettséget igazoló dokumentum benyújtásának helye, módja:** a jelentkezési lapot elsősorban elektronikusan az [általános célú kéreleműrlap (e-Papír) szolgáltatás](https://epapir.gov.hu/level/uj?ugytipus=335) igénybevételével - ügyfélkapu azonosítást követően - kell megküldeni a Borsod-Abaúj-Zemplén Vármegyei Kormányhivatal Foglalkoztatási, Foglalkoztatás-felügyeleti és Munkavédelmi Főosztály részére az alábbiak szerint:

Témacsoport: Kormányhivatali ügyek

Ügytípus: Foglalkoztatási támogatások, közfoglalkoztatás, egyéb állami foglalkoztatási feladatok

Címzett: Borsod-Abaúj-Zemplén Vármegyei Kormányhivatal Foglalkoztatási, Foglalkoztatás-felügyeleti és Munkavédelmi Főosztály

Levél tárgya: Vállalkozóvá válást elősegítő támogatás

Amennyiben a jelentkezési lap elektronikus benyújtására nincs lehetőség, abban az esetben benyújtható személyesen a Borsod-Abaúj-Zemplén Vármegyei Kormányhivatal Foglalkoztatási, Foglalkoztatás-felügyeleti és Munkavédelmi Főosztályán (3530 Miskolc, Mindszent tér 3.).

Ügyfélfogadási idő: hétfő-csütörtök: 8.30-15.30 óra között

péntek: 8.30-12.00 óra között

A felhívás iránt érdeklődők ügyfélfogadási időben a Borsod-Abaúj-Zemplén Vármegyei Kormányhivatal Foglalkoztatási, Foglalkoztatás-felügyeleti és Munkavédelmi Főosztályán az alábbi elérhetőségeken kaphatnak részletesebb felvilágosítást:

• Kőműves Lídia: (46) 513-280

• Kállai Zsuzsanna (46) 513-255; (30) 8175-695

A vállalkozóvá válás támogatás igénylésének további feltételeit a Hirdetmény tartalmazza, amely elérhető az alábbi honlapon:

<https://nfsz.munka.hu/cikk/1596/Tajekoztato_munkaeropiaci_program_kereteben_kerelmezheto_vallalkozova_valast_elosegito_tamogatasrol>.

A jelentkezési lap elbírálásának határideje: 2023. május 26.